Държавен вестник, бр. 21, 2015 г., стр. 75

БРОЙ  21	
Д Ъ Р Ж А В Е Н  В Е С Т Н И К 	
СТР.  75  
– Регламент (ЕС) № 531/2012 на Европей-
ския парламент и на Съвета от 13 юни 2012 г. 
относно роуминга в обществени мобилни 
съобщителни мрежи в рамките на Съюза20;
– Регламент (ЕС) № 1316/2013 на Европей-
ския парламент и на Съвета от 11 декември 
2013 г. за създаване на Механизъм за свърз-
ване на Европа, за изменение на Регламент 
(ЕС) № 913/2010 и за отмяна на регламенти 
(ЕО) № 680/2007 и (ЕО) № 67/201021;
– Регламент (ЕС) № 283/2014 на Евро-
пейския парламент и на Съвета от 11 март  
2014 г. относно Насоките за трансевропейски-
те далекосъобщителни мрежи и за отмяна 
на Решение № 1336/97/ЕО в контекста на 
Механизма за свързване на Европа;
– Директива 2013/37/ЕС на Европейския 
парламент и на Съвета от 26 юни 2013 г. за 
изменение на Директива 2003/98/ЕО относ-
но повторната употреба на информацията в 
обществения сектор22;
– Директива 2014/61/ЕС на Европейския 
парламент и на Съвета от 15 май 2014 г. от-
носно мерките за намаляване на разходите за 
разгръщане на високоскоростни електронни 
съобщителни мрежи23.
Националните позиции и указания отразя-
ват и активния принос на заинтересованите 
страни по време на провеждани национални 
обществени консултации, организирани от 
министерството, непосредствено след пред-
ставяне на дадено законодателно предло-
жение от Европейската комисия. На всяко 
шестмесечие, в края на периода на ротаци-
онното председателство на всяка една от 
държавите – членки на ЕС, се предоставя и 
секторен отчет относно напредъка в прего-
ворния процес по отделните законодателни 
предложения, когато определени досиета 
представляват национален приоритет или 
имат специфично значение за сектора. Ин-
формацията се публикува в брошури, които 
се разпространяват както печатно, така и по 
електронен път. Допълнителни подробности 
относно организацията на работата по за-
конодателните актове на ЕС могат да бъдат 
разгледани на следната страница: http://www.
euaffairs.government.bg/page.php?c=27. 
И понастоящем продължава работата по: 
– Предложение за директива на Европей-
ския парламент и на Съвета за достъпността 
на уебсайтовете на органите от обществения 
сектор;
– Предложение за директива относно 
мерки за гарантиране на високо общо ниво 
на мрежова и информационна сигурност в 
Съюза;
20 ОВ, бр. L 172/10 от 30.06.2012 г.
21 ОВ, бр. L 348/129 от 20.12.2013 г.
22 ОВ, L 175/1 от 27.06.2013 г.
23 ОВ, L 155/1 от 23.05.2014 г.
– Проект на регламент за ускорено из-
граждане на единен цифров пазар24.
Законодателният процес в ЕС, в който 
страната ни участва като пълноправен член, 
е фокусиран основно върху провеждането 
на преговори при изработване на правните 
инструменти, като много често не се обръ-
ща достатъчно внимание на аспектите на 
прилагането. Като резултат, въвеждането 
на законодателството на ЕС в различните 
национални правни системи води до различ-
ни интерпретации на правните термини и 
големи различия в прилагането. Много често 
ограничените национални ресурси водят до 
забавяния в транспонирането и трудности 
при прилагането на законодателството. 
Различията в ефективността и темповете на 
прилагането, които се наблюдават, създават 
бариери пред цифровия пазар и задълбочават 
фрагментацията.
Пример в това отношение са последните 
законодателни проекти на актове на ЕС, 
описващи изцяло стремежа за ускорено из-
граждане на единен цифров пазар. С оглед 
постигане на компромис все по-често се 
включват норми, които често се размина-
ват с темповете на развитие в отделните 
страни от ЕС. Това, от своя страна, може 
да създаде предпоставки за задълбочаване 
на фрагментацията. 
Илюстрация на описаната ситуация е 
законодателното предложение на Европей-
ската комисия от 2013 г. относно проекта 
на регламент за ускорено изграждане на 
единен цифров пазар. В него бяха предло-
жени мерки за:
Ø премахване на ненужните пречки в 
уведомителния режим и в правилата за 
предоставяне на услуги, така че разреше-
ние, получено в една държава членка, да 
бъде валидно във всички останали държави 
членки; 
Ø по-добро координиране на използването 
на радиочестотния спектър в рамките на 
единния пазар: гарантиране на мобилни-
те оператори на предсказуеми условия на 
разпределяне на спектъра и координирани 
срокове за достъп до спектър за безжични 
широколентови услуги в целия ЕС; стан-
дартизиране на продуктите за достъп до 
европейски фиксирани мрежи, което да поз-
воли на доставчиците по-лесно да предлагат 
услугите си в рамките на единния пазар;
24 Предложение за регламент на Европейския пар-
ламент и на Съвета за определяне на мерки относ-
но единния европейски пазар на електронни съоб-
щения, за изграждане на континентална мрежа и за 
изменение на директиви 2002/20/ЕО, 2002/21/ЕО и 
2002/22/ЕО на Европейския парламент и на Съвета 
и на Регламент (ЕО) № 1211/2009 и Регламент (ЕС) 
№ 531/2012.